Here is a page extracted from Wikipedia that may contain CSS, HTML, and a lot of unformatted text.

Title: سانت بطرسبورج
Content: سانت بطرسبورج ( Санкт-Петербург,   Sankt-Peterburg) دى مدينه قديمه فى شمال غرب روسيا على نهر النيفا وهى على راس خليج فينلاندا على بحر البلطيق.سانت بطرسبورج بتعتبر تانى اكبر مدينه فى روسيا بعد موسكو و كانت مسرح لكتير من الروايات العظيمه فى تاريخ الادب الروسى و موضوع لاعمال فنيه كتيره الفها كتاب و موسيقيين عاشو فيها زى فيودور دوستويفسكى و اليكساندر بوشكين و نيكولاى ريمسكى-كورساكوف و فلاديمير نابوكوف.
المدينه اتأسست سنة 27 مايو 1703 بأمر من القيصر الروسى بطرس الاول و اتسمت على اسمه و خلاها تبقا العاصمه الجميله للامبراطوريه الروسيه لاكتر من 200 سنه.
مدينة سانت بطرسبورج اتغير اسمها ل بيتروجراد (1914–1924) و بعدين لـ لينينجراد (1924–1991) و دلوقتى رجعت لاسمها الاولانى سانت بطرسبورج.

ملخص 
اسسها بطرس الاولانى قيصر روسيا يوم 27 مايو سنة 1703 و ، كانت عاصمة الامبراطوريه الروسيه لأكتر من ميتين سنه (1713-1728 ، 1732-1918). و مابقتش العاصمه سنة 1918 بعد الثوره الروسيه سنة 1917 .

سانت بطرسبورج هيا تانى اكبر مدينة فى روسيا بعد موسكو و سادس اكبر مدينة فى أوروبا و عدد سكانها 5132000 انسان وبتعتبر مركز ثقافى أوروبى رئيسى و اهم مينا و منفذ روسى على بحر البلطيق.

التاريخ 
يوم 1 مايو 1703 ( حسب التقويم اليوليانى ) ، خلال الحرب العظمى الشمالية ، استولا بطرس الاكبر على قلعة نيينسكانس Nyenskans السويدية نيينسكانس على نهر نيفا فى انجريا Ingria.. وبعد أسابيع قليلة ، يوم 27 مايو 1703 حط اساس قلعة بطرس و بولس .

الجغرافيا 
منطقة مدينة سانت بطرسبورج مساحتها 1590 كم2

مصادر 

 
مدن روسيا
موانى اوروبا